Protokoll

sentralstyremøte 27. – 29. september 2024

Norges Blindeforbunds ungdom

**Tidspunkt:** 27.-29. september

**Sted:** Sporveisgata 10, Oslo

**Til stedet:**

**Styreleder:** Silje Solvang

**Nestleder**: Maren Gjærde Tryggestad

**Styremedlemmer:** Henning Knudsen (ikke sak 63-67), Silje Madelen Ingvaldsen, Ingvild Bye

**Vara:** Knut Sørskår, Anna Vetaas Sjøtun

**Tidspunkt for møtet:**

Fredag: 19:00 – 21:30

Lørdag: 09:30 – 17:30

Søndag: 09:30 – 13:00

Innholdsfortegnelse

[Sak 063/24 Møtekonstituering 1](#_Toc181172842)

[Valg av ordstyrer 1](#_Toc181172843)

[Valg av referent 1](#_Toc181172844)

[SAK 064/24 Styrekonstituering 1](#_Toc181172845)

[Arbeidsutvalget 1](#_Toc181172846)

[Økonomiansvarlig 2](#_Toc181172847)

[Regionkontakt 2](#_Toc181172848)

[Kommunikasjonsansvarlig 2](#_Toc181172849)

[Tilrettelegger for ernæring og smågodt 3](#_Toc181172850)

[Sak 065/24 Representasjonsarbeid 3](#_Toc181172851)

[Landsstyret til Norges Blindeforbund 4](#_Toc181172852)

[Ungdomsråd til Statped 4](#_Toc181172853)

[Representant og vara til Norges Blindeforbunds foreldreutvalg 4](#_Toc181172854)

[Workshop for LNU 10. oktober 4](#_Toc181172855)

[Unge funksjonshemmedes interessepolitiske nettverk 5](#_Toc181172856)

[SAK 067/24 Interne rutiner, frister og kommunikasjon for styrearbeidet 5](#_Toc181172857)

[SAK 68/24 Gjennomgang av styringsdokumenter 5](#_Toc181172858)

[SAK 069/24 Trygghetsgruppa 6](#_Toc181172859)

[SAK 070/24 Orienteringer 6](#_Toc181172860)

[Landsstyret til Norges Blindeforbund 6](#_Toc181172861)

[Statped sin brukarkonferanse 6](#_Toc181172862)

[Innflytningsfesten til LNU 7](#_Toc181172863)

[Kinopremiere «Universell utfordring» 7](#_Toc181172864)

[SAK 071/24 Orientering fra kontoret og om kontorressurser 7](#_Toc181172865)

[SAK 072/24 kunstprosjekt 7](#_Toc181172866)

[SAK 073/24 Kommunikasjon 8](#_Toc181172867)

[SAK 074/24 Budsjett 2025 8](#_Toc181172868)

[SAK 075/24 Prosjekt og samarbeid 8](#_Toc181172869)

[SAK 076/24 Interessepolitisk arbeid for perioden 8](#_Toc181172870)

[SAK 077/24 Internasjonalt arbeid 8](#_Toc181172871)

[SAK 078/24 Regionene rundt 8](#_Toc181172872)

[Region Midt-Norge 9](#_Toc181172873)

[Region Nord 9](#_Toc181172874)

[Region Vest 9](#_Toc181172875)

[Region Øst 9](#_Toc181172876)

[SAK 079/24 Evaluering av Landsmøte 2024 9](#_Toc181172877)

[SAK 080/24 Oppfølging av Landsmøte 2024 11](#_Toc181172878)

[SAK 081/24 Evaluering av Tillitsvalgtskonferansen 2024 11](#_Toc181172879)

[SAK 082/24 Evaluering av Goalballarrangement 2024 11](#_Toc181172880)

[SAK 083/24 NBfU konferanse 2025 12](#_Toc181172881)

[SAK 084/24 Tillitsvalgtskonferanse 2025 12](#_Toc181172882)

[SAK 087/24 Klatrekurs 2025 12](#_Toc181172883)

[SAK 088/24 Høstarrangement 2025 12](#_Toc181172884)

[SAK 089/24 Goalball 2025 13](#_Toc181172885)

[SAK 090/24 LNU kurs høsten 2024 13](#_Toc181172886)

[SAK 091/24 Ansvar for NBfUs e-postløsninger. 13](#_Toc181172887)

[SAK 092/24 Datoplan 2023/2024 13](#_Toc181172888)

[SAK 093/24 Årshjul 2025 14](#_Toc181172889)

[SAK 094/23 Økonomireglement 14](#_Toc181172890)

## Sak 063/24 Møtekonstituering

## Valg av ordstyrer

**Vedtak:** Maren Gjærde Tryggestad ble valgt som ordstyrer.

### Valg av referent

**Vedtak:** Silje Solvang ble valgt som referent fredag og lørdag frem til lunsj. Henning Knudsen ble valgt lørdag etter lunsj og søndag.

## SAK 064/24 Styrekonstituering

Arbeidsutvalget gikk gjennom konstitueringene og hva arbeidet innebærer.

## Arbeidsutvalget

Arbeidsutvalget har ansvaret for å ta beslutninger som krever rask avklaring mellom sentralstyremøtene. Det har fullmakt til å fatte økonomiske beslutninger inntil 50 000 kroner uten styrets godkjenning. I tillegg forbereder arbeidsutvalget saker til sentralstyremøter og sikrer at vedtak fattet i sentralstyret blir fulgt opp.

Styret kan oppnevne tre medlemmer til arbeidsutvalget, samt en vara ved behov.

Følgende fra styret ønsket plass i arbeidsutvalget: Silje Solvang, Maren Gjærde Tryggestad, Henning Knudsen og Silje Madelen Ingvaldsen. Alle ønsket stemmerett, og det ble derfor gjennomført en hemmelig votering.

Styret var enig om at styreleder automatisk skulle ha plass i arbeidsutvalget, og voteringen ble dermed gjennomført for de tre øvrige kandidatene.

**Vedtak**: Arbeidsutvalget for perioden 2024-2025 består av: Silje Solvang, Maren Gjærde Tryggestad og Henning Knudsen. Silje Madelen ble valgt som vara.

## Økonomiansvarlig

Økonomiansvarlig har, i samarbeid med styreleder, det overordnede ansvaret for at sentralstyret følger budsjettet, sikrer god regnskapsskikk, og etterlever norsk lov, interne vedtekter samt organisasjonens styringsdokumenter.

**Vedtak**: Silje Madelen Ingvaldsen ble valgt som økonomiansvarlig.

###

## Regionkontakt

Regionskontakt har ansvar for å holde det overordnede ansvaret for samarbeidet mellom den enkelte region og sentralleddet. Regionskontakten kan bli brukt til en sparringspartner for regionen, har ansvaret for å orientere om regionens drift på sentralstyremøter, delta på deres årsmøte og bistå med andre oppgaver regionene trenger bistand til.

**Vedtak:** Regionsfordelingen ble slik:

Øst: Maren Gjærde Tryggestad

Vest: Knut Sørskår

Nord: Silje Madelen Ingvaldsen

Midt: Anna Sjøtun

## Kommunikasjonsansvarlig

Kommunikasjonsansvarlig har det overordnede ansvaret for organisasjonens kommunikasjonsplattformer. Dette inkluderer både å utvikle og implementere strategier for effektiv kommunikasjon på tvers av plattformer, som NBfU sin nettside, TikTok, Instagram og Facebook. Ansvaret omfatter også å sikre at innholdet på disse plattformene er relevant, tilgjengelig, engasjerende og i tråd med NBfU sine verdier og mål. I tillegg har kommunikasjonsansvarlig ansvar for å koordinere markedsføringskampanjer, følge med på digitale trender og analysere responsen fra publikum for å forbedre organisasjonens synlighet og kommunikasjonsevne.

**Vedtak**: Maren Gjærde Tryggestad og Ingvild Bye ble valgt som kommunikasjonsansvarlig.

## Tilrettelegger for ernæring og smågodt

Tilrettelegger for ernæring og smågodt har fått det høytidelige, men også særdeles hyggelige ansvaret for å sikre at NBfU sitt sentralstyre inntar en tilstrekkelig mengde smågodt gjennom hele helgen. Dette oppdraget er ikke for hvem som helst – det krever en person med dyp forståelse for det intrikate samspillet mellom sukker, trivsel og beslutningsdyktighet.

Første del av oppgaven består i strategisk planlegging. Her handler det ikke bare om å kjøpe inn smågodt, men å sørge for en velbalansert blanding av favoritter – både de søte, sure og salte variantene. Kanskje til og med en liten mengde lakris, for å teste hvem i styret som er mest eventyrlysten. Videre må tilretteleggeren også ta hensyn til timing: For tidlig godteservering kan føre til en sukkerkrise allerede fredag kveld, mens for sent inntak kan føre til beslutningstretthet under viktige møter.

Gjennomføringen er derimot selve kunsten – her skal smågodt serveres med kirurgisk presisjon. Den rette mengden må distribueres på riktig tidspunkt, og det kreves fingerspissfølelse for å justere godterifrekvensen etter stemningen i rommet. Har diskusjonen om budsjett blitt for intens? Litt smågodt kan løse det. Trenger vi en inspirasjonsboost før en lang dags arbeid? Inn med sjokolade!

Når helgen nærmer seg slutten, står evalueringen for tur. Dette innebærer en grundig vurdering av hvorvidt hver person har fått sitt ukentlige sukkerbehov dekket, samt en dyp analyse av smågodtets effekt på styrets humør og effektivitet. Det ryktes at et velfylt smågodt-bord kan løse flere konflikter enn en hel helg med forhandlinger!

**Vedtak:** Knut Sørskår valgt som ernæring- og smågodtansvarlig.

## Sak 065/24 Representasjonsarbeid

Silje går gjennom de ulike utvalgene, rådene og representasjonsarbeidet vi er involvert i per dags dato.

## Landsstyret til Norges Blindeforbund

NBfU har en observatørplass på Blindeforbundets landsstyremøter. Landsstyret avholder tre helgemøter og et digitalt møte i året. NBfU observatøren har ansvar for å orientere om arbeidet i NBfU og generelt være en aktiv bidragsyter i debattene som foregår i landsstyret.

Følgende personer ytret ønske om å være observatør i landsstyret: Silje Solvang, Maren Gjærde Tryggestad, Henning Knudsen og Knut Sørskår.

Siden Knut ikke har vært landsstyrerepresentant før, besluttet styret å gi han muligheten. Silje og Maren er vara.

**Vedtak:** Knut Sørskår valgt som landsstyrerepresentant med Silje Solvang og Maren Gjærde Tryggestad som vara.

## Ungdomsråd til Statped

Ungdomsrådet til Statped er en rådgivende part i saker som angår elever med funksjonsnedsettelser. Temaer vi gir råd på, er blant annet elevkursenes innhold, arbeid for å motvirke ufrivillig skolefravær, spesialpedagogisk kompetanse i skolen, fraværsgrensa m.m. Møtene foregår på ettermiddag fire ganger i året, pluss et fysisk møte i forbindelse med brukerkonferansen.

**Vedtak:** Anna Vetaas Sjøtun og Silje Solvang ble valgt som representanter til Statpeds ungdomsråd.

## Representant og vara til Norges Blindeforbunds foreldreutvalg

Blindeforbundets foreldreutvalg består av foreldre som representerer barn i ulike aldre og med ulike synsnedsetteleser. Utvalget arrangerer blant annet et årlig foreldrekurs, er med å drøfte aktuelle saker og kommer med viktige argumenter som leder tar med seg videre til interessepolitisk utvalg. Saker de har fokus på er blant annet digitale læremidler, opplæringslova, rett til ADL opplæring, hjelpemidler og foreldres rettigheter.

**Vedtak:** Silje Madelen Ingvaldsen ble valgt som representant, og Ingvild Bye ble valgt som vara til foreldreutvalget.

## Workshop for LNU 10. oktober

For et par uker siden sendte vi en henvendelse til Landsrådet for Norges barne- og ungdomsorganisasjoner (LNU) om muligheten for å holde en workshop for de ansatte om hvordan de kan tilrettelegge deres kurs og arrangementer for synshemmede. De ønsker å ha en workshop på deres fagdag 10. oktober.

**Vedtak**: Silje Solvang og Maren Gjærde Tryggestad forbereder og holder workshop for LNU 10. oktober mellom 09:30-11:00.

## Unge funksjonshemmedes interessepolitiske nettverk

Unge funksjonshemmedes interessepolitiske nettverk er et samlingspunkt for alle organisasjoner som er underlagt Unge funksjonshemmede og driver interessepolitisk arbeid. Nettverket har møte seks ganger i året, og diskuterer høringer og andre interessepolitiske saker oganisasjonene har på agendaen. Til nå har Silje representert NBfU i dette nettverket.

**Vedtak**: Silje Solvang og Maren Gjærde Tryggestad representerer NBfU i Unge funksjonshemmedes interessepolitiske nettverk.

## SAK 067/24 Interne rutiner, frister og kommunikasjon for styrearbeidet

Styret går gjennom de ulike forventingene som stilles til samarbeidet innad i styret med tanke på rutiner, frister og kommunikasjon. Styret bruker i hovedsak e-post og Whatsapp til kommunikasjon innad i styret, samt Dropbox til fildeling. Styret ser på muligheten for å gjenopprette bruken av gjøremålsappen Trello for å i større grad være oppdatert på hverandre sitt arbeid.

Det forventes at alle i styret sjekker e-posten sin hver dag, og svarer på e-poster som ikke er merket med «Til orientering». E-poster med emnet «haster», ønskes svar så fort som mulig. Styret ønsker å forespørre William Skauen om å fortsette å ha ansvaret for e-post listene mot et honorar.

**Vedtak**: Silje undersøker muligheten for å opprette et Trello-board for sentralstyret. Nye styremedlemmer legges inn i Dropbox, og tidligere sentralstyremedlem William Skauen forespørres om å fortsette ansvaret for e-postlistene. Sentralstyret fortsetter bruken av e-post, WhatsApp og Dropbox som kommunikasjonsplattformer.

## SAK 68/24 Gjennomgang av styringsdokumenter

Sentralstyret fikk tilsendt de strategiske dokumentene med sakspapirene til første styremøte. De ble lest gjennom, spørsmål ble stilt og besvart.

* Etiske retningslinjer
* Styreinstruks
* Personalpolitiske retningslinjer
* Varslingsplakat
* Prosess for varsler i Norges Blindeforbunds ungdom

**Vedtak:** Styret foretar ingen endringer i dokumentene og tar dem til orientering.

## SAK 069/24 Trygghetsgruppa

Styret går igjennom Trygghetsgruppens mandat og funksjon.

Fra 1. januar 2024, sitter følgende personer i trygghetsgruppa:

Koordinator: Sissel Sørensen Bye (valgt for 1 år)

Medlem: Jørgen Støttum (Valgt for 2 år)

Medlem: Tonje Marie Tørnby (Valgt for 2 år)

Medlem: Arild Røland (På valg i 2025)

Medlem: Helle Schwer (På valg i 2025)

Medlem: Melissa Amundsen Schulte (Valgt for 2 år)

På bakgrunn av at Ingvild Bye ble valgt som sentralstyremedlem ved årets landsmøte, valgte koordinator Sissel Sørensen Bye å trekke seg på grunn av habilitet, da hun er Ingvild sin mor.

Sentralstyret tok en diskusjon på hvem vi skal spørre om å være trygghetsgruppekoordinator, samt trygghetsgruppemedlemene som er på valg.

**Vedtak:** Styret lagde en liste over aktuelle trygghetsgruppekandidater. Silje Solvang forespør disse og kommer tilbake til styret.

## SAK 070/24 Orienteringer

##

## Landsstyret til Norges Blindeforbund

Silje orienterer fra Landsstyret til Norges Blindeforbund, avholdt juni. Landsstyret godkjente forbundets regnskap, hørte revisors beretning, diskuterte honorarsatser for utvalg m.m. NBfU observatør orienterte også om NBfU sin drift og arrangementer.

**Vedtak:** Styret tok informasjonen til orientering.

## Statped sin brukarkonferanse

Silje orienterer. Torsdag 7. november arrangerrer Statped sin årlige brukerkonferanse. Her har Silje vært med i arbeidsgruppa. Tema for årets konferanse er ny opplæringslov og CRPD.

**Vedtak:** Styret gleder seg til brukerkonferanse og tok saken til orientering.

## Innflytningsfesten til LNU

Maren orienterte. 10. september arrangerte LNU en innflytningsfest, da de har flyttet inn i nye lokaler i Frivillighetens hus på Grønland. Silje, Maren og Knut deltok på innflytningsfesten. De spiste kake og nettverket med andre organisasjoner.

**Vedtak**: Styret synes LNU sine lokaler var veldig fine, og takker for en hyggelig innflytningsfest. Saken ble tatt til orientering.

## Kinopremiere «Universell utfordring»

Silje orienterte. 19. oktober arrangerte hjelpemiddelfirmaet Etac, BPA firmaet Assistermeg og coachfirmaet Ekskurs premiere på filmen «Universellutfordring». Dette er en film som ble spilt inn under Arendalsuka hvor politikere og andre viktige samfunnsaktører fikk prøve ut hvordan det er å sitte i rullestol og foreta ulike gjøremål i Arendal sentrum. Her deltok Silje i en panelsamtale for å belyse utfordringene synshemmede møter når de beveger seg rundt i samfunnet.

**Vedtak**: Styret tar saken til orientering og ser frem til å se filmen.

#

## SAK 071/24 Orientering fra kontoret og om kontorressurser

Silje Solvang orienterer om status for drift og arbeid på kontoret.

Per dags dato har vi én ansatt i en 30 prosent stilling som primært bistår med kontering for regnskap i organisasjonen. Øvrig kontorarbeid har blitt utført av styret, men denne ordningen er ikke bærekraftig på lang sikt. For å sikre videre utvikling av organisasjonen, nå målsettingene i målplanen, og opprettholde et høyt aktivitetsnivå for medlemmene, er det nødvendig med en mer robust løsning.

**Vedtak**: Ansettelseskomiteen, bestående av Silje Solvang, Maren, Henning, Silje Madelen og Knut, er godt i gang med arbeidet for å ansette en ny daglig leder i organisasjonen.

## SAK 072/24 kunstprosjekt

Silje Solvang orienterer. Kunstutstillingen fant sted 9. – 12. september på Vinkelplassen på Majorstuen i Oslo. Her sto Silje og kunster Werner store deler av dagen for å snakke med forbipasserende. Werner har ytret ønske om å drive utstillingen videre, men sentralstyret fattet enighet om at vi dessverre ikke har mulighet til det per nå.

**Vedtak**: Styret er svært takknemlige for det gode samarbeidet vi har hatt med kunster og formidler Werner Andersson i dette prosjektet. Vi ser at prosjektet har gjort organisasjonen synlig i mye større grad og oppnådd alle prosjektmålene. Vi ser at vi likevel ikke har mulighet til å drive dette prosjektet videre per nå. Silje skriver sluttrapport til prosjektet.

## SAK 073/24 Kommunikasjon

Maren Gjærde Tryggestad orienterer. Vi har gjennom høsten postet aktivt om det interessepolitiske arbeidet vi gjør, samt medlemsaktivitet i regionene og sentralt. Vi har også opprettet en TikTok konto som allerede har fått en stor seermasse.

**Vedtak**: Styret applauderer arbeidet som gjøres på våre sosiale medier og tok saken til orientering.

## SAK 074/24 Budsjett 2025

Styret gikk gjennom budsjettet med vedtatte endringer fra Landsmøte. Landsmøtet gjorde kun en endring, som var å gi kontrollkomiteen en post på 10 000kr.

**Vedtak**: Budsjettet for 2025 legger opp til et underskudd på 580 000kr.

## SAK 075/24 Prosjekt og samarbeid

Styret gjennomgår eksisterende prosjekter og samarbeid for perioden, samt diskuterer mulighet for nye samarbeid.

**Vedtak:** Saken tas til orientering.

## SAK 076/24 Interessepolitisk arbeid for perioden

Styret diskuterte hvordan det politiske arbeidet skal legges opp den kommende periode.

**Vedtak:** Saken tas til orientering.

## SAK 077/24 Internasjonalt arbeid

Styret diskuterte det internasjonale arbeidet og aktuelle samarbeidspartnere for den kommende perioden.

**Vedtak:** Saken ble tatt til orientering

## SAK 078/24 Regionene rundt

Regionskontaktene orienterer om sin region.

## Region Midt-Norge

Silje Madelen Ingvaldsen orienterte. Region Midt-Norge planlegger å arrangere et 18-års jubileumsarrangement på Trondheim Arena. I tillegg er det planlagt et fysisk styremøte før jul, men på grunn av en svært travel høst er det foreløpig usikkerhet knyttet til om møtet lar seg gjennomføre som planlagt. De skal også arrangere et julebord på Kiel-ferga i samarbeid med region nord.

###

## Region Nord

Silje Madelen Ingvaldsen orienterte. Region Nord avholdt nylig et fysisk styremøte i Oslo. Siden årsmøtet har regionen ikke gjennomført medlemsaktiviteter, men planlegger nå flere initiativ i samarbeid med Region Midt. Blant annet er et hundekjøringsarrangement under planlegging, som vil finne sted i Mosjøen. I tillegg samarbeider regionene om å arrangere et felles julebord på Kiel-fergen.

### Region Vest

Maren Gjærde Tryggestad orienterte. Region Vest har i samarbeid med Region Øst arrangert en vellykket tur til Liseberg. Videre var det planlagt et friluftslivskurs med ekstern støtte fra LNU, men på grunn av manglende påmeldinger ble kurset dessverre avlyst. Region Vest arrangerer et togkurs fra 11. til 13. oktober, og i samarbeid med DBSU planlegges det julebord i København. I løpet av høsten vil det også bli gjennomført flere digitale «bli kjent»-kvelder.

Region Øst

Maren Gjærde Tryggestad orienterer om at de siden forrige styremøte har arrangert en helgetur til Göteborg, inkludert en tur til Liseberg i samarbeid med Region Vest. I tillegg har de gjennomført et dagsarrangement på Langøyene i Oslo, med grilling og bading.

**Vedtak:** Saken ble tatt til orientering

## SAK 079/24 Evaluering av Landsmøte 2024

Arbeidsgruppa, bestående av Henning, Maren, Knut og William orienterer. Landsmøtet ble avholdt i Blindeforbundets kantine i Oslo. Landsmøtet fungerte i det store og hele godt, men arrangementsgruppen ser at kantina nok kun bør brukes som møterom i nødsfall. Det var ikke tilstrekkelig med fem ledsagere, noe som medførte at det ble et særlig stort arbeidspress på enkelte medlemmer av sentralstyret, til tross for store bidrag fra enkelte medlemmer og personlige ledsagere.

Det utsendte evalueringsskjemaet ble gjennomgått. Dette viser i stor grad at deltakerne var meget fornøyde med landsmøtet, selv om det påpekes at Hurdalsenteret nok er bedre egnet. Det ble videre vist til at prosess for innsending av forslag og om komité-arbeid bør fremgå av møtereglene, og at enkelte fikk for sene fly-billetter.

**Vedtak:** Sentralstyret tok saken til orientering.

## SAK 080/24 Oppfølging av Landsmøte 2024

Sentralstyret gjennomgikk landsmøtets vedtak, herunder målplan for 2024-2026 og resolusjoner fra møtet. Sentralstyret diskuterte også videre arbeid med rutiner for håndtering av varsler i NBfU, ettersom Sentralstyrets endringsforslag ble avvist av landsmøtet.

**Vedtak:** Utadrettede resolusjoner sendes til mottakerne. Resolusjoner rettet til Sentralstyret tas med i organisasjonens vider arbeid. Ingvild og Henning arbeider videre med prosess for håndtering av varsler.

## SAK 081/24 Evaluering av Tillitsvalgtskonferansen 2024

Maren orienterte. Tillitsvalgtskonferansen ble avholdt på Fornebu, 23.-25. august. Her ble de tillitsvalgte blant annet skolert i klassiske styre-temaer som økonomi, styreansvar og relevante dokumenter, men var også innom planlegging av arrangementer, trygg organisasjon og debatt-teknikk. Evalueringen ble gjennomført anonymt på arrangementet, og viste svært gode resultater.

**Vedtak:** Sentralstyret sier seg meget fornøyd med årets tillitsvalgtskonferanse, og takker arrangementsgruppen for strålende innsats.

## SAK 082/24 Evaluering av Goalballarrangement 2024

Knut og Silje Madelen orienterte. Arrangementet ble avholdt på Hurdal helgen 20.-22. september. Vi hadde bistand av to danske trenere som hjalp til med å gi spillerne tips og råd, både på fredagens trening, og under turneringen på lørdag og søndag. Dette var til stor hjelp, og et samarbeid Sentralstyret setter stor pris på. Det var også svært praktisk å benytte Hurdalsenteret, både fordi deltakerne er kjent, og fordi det er lett å holde seg i aktivitet også når en ikke spiller.

Sentralstyret gjennomgikk det utsendte evalueringsskjemaet, som viser at deltakerne var svært fornøyd med arrangementet.

**Vedtak:** Sentralstyret sier seg svært fornøyd med goalball-turneringen, og tar evalueringen til orientering.

## SAK 083/24 NBfU-konferanse 2025

Styret diskuterte mulighetene for å arrangere et kurs om overgang til arbeidslivet. Dette kan blant annet inneholde inspirasjon til ulike yrker, jobbsøknad, rettigheter og intervju-trening.

**Vedtak:** NBfU-konferansen arrangeres 17.-19. januar, med temaet «overgang til arbeidslivet». Maren, Ingvild og Henning arrangerer.

## SAK 084/24 Tillitsvalgtskonferanse 2025

Sentralstyret diskuterte mulige datoer og temaer for tillitsvalgtskonfernasen 2025.

**Vedtak:** Tillitsvalgtskonferansen arrangeres 25.-27. april 2025. Prosjektgruppen består av Henning og Silje Madelen. Enkelte regionale tillitsvalgte forespørres også om å bidra.

## SAK 085/24 Landsmøte 2025

Sentralstyret diskuterte mulige helger for landsmøtet. Sentralstyret foretrekker 5.-7. eller 12.-14. september.

**Vedtak:** Silje, Maren og Henning arrangerer landsmøtet. Silje kontakter Hurdalsenteret med forespørsel om ledige rom.

## SAK 086/24 Spark VM 2025

Spark-VM for 2025 avholdes 7. – 9. februar. Det er holdt av 22 rom til oss denne helgen.

**Vedtak:** Spark-VM arrangeres 7.-9. februar. Silje Madelen, Ingvild og Knut arrangerer.

#

## SAK 087/24 Fjelltur 2025

Styret ønsker å arrangere en fjelltur/friluftslivstur, i tråd med landsmøtets ønske, og planlegger å søke eksterne midler til dette.

**Vedtak:** Kurset arrangeres i august/september 2024. Maren, Knut og Anna. arrangerer.

## SAK 088/24 Høstarrangement 2025

Styret diskuterte aktuelle temaer for et høstarrangement. Styret ønsker å arrangere et kurs i non-verbal kommunikasjon, med fokus på blant annet kroppsspråk, stil, sosiale koder og improteater.

**Vedtak:** Kurset arrangeres november 2025. Silje, Henning og Ingvild arrangerer.

## SAK 089/24 Goalball 2025

Sentralstyret diskuterer muligheten for å arrangere en goalballturnering i 2025.

**Vedtak:** Sentralstyret ønsker å arrangere en ny goalball-turnering, men ser at det kan bli vanskelig i 2025. Vi ser derfor på muligheten for å arrangere det i januar 2026.

## SAK 090/24 LNU kurs høsten 2024

Styret går igjennom relevante kurs og ser om vi ønsker å sende tillitsvalgte på kurs.

**Vedtak:** Saken ble tatt til orientering. Andre tillitsvalgte anbefales også å følge med på disse kursene.

## SAK 091/24 Ansvar for NBfUs e-postløsninger.

Sentralstyret diskuterte forvaltningen av NBfUs e-postløsning, og hvem som skal ha ansvaret for denne.

**Vedtak:** William Skauen forespørres om å ivareta ansvaret for forvaltning og vedlikehold av NBfUs e-postløsning, mot et beskjedent honorar.

## SAK 092/24 Datoplan 2024/2025

17.-19. januar: NBfU-konferansen, Oslo

7.-9. februar: Spark-VM, Hurdal.

14.-16. februar: Sentralstyremøte.

25.-27. april: tillitsvalgtskonferansen, Oslo

6.-8. juni: Sentralstyremøte.

22.-24. august: Friluftslivskurs

12.-14. september: Landsmøtet

7.-9. november: Non-verbalkurs

16.-18. januar 2026: Goalball-turnering

# SAK 093/24 Årshjul 2025

Silje orienterte om utarbeidelsen av et årshjul for aktuelle søknadsordninger og frister.

**Vedtak**: Styret bifaller dette arbeidet, og tar redegjørelsen til orientering.

# SAK 094/23 Økonomireglement

Henning orienterer. Økonomireglementet ble først behandlet på styremøtet 01&24, se sak 024/24.

Sentralstyret vedtok senere at dette skulle forenkles og tilpasses.

**Vedtak**: Henning Knudsen, Silje madelen Ingvaldsen og Ingvild Bye fortsetter arbeidet på vegne av Sentralstyret, og fremmer et forslag på møtet i januar.

#